کیا عید پر پاکستانی فلموں کی ریلیز سے ویران سنیما آباد ہو سکیں گے؟
اس مرتبہ بھی عیدالاضحیٰ پر پاکستان کے سنیما کی رونقیں ایک مرتبہ پھر بحال ہونے جا رہی ہیں۔ گزشتہ دو برس سے عالمی وبا کرونا وائرس کی وجہ سے عیدالاضحیٰ پر سنیما بند تھے اور فلمیں ریلیز نہیں ہوسکی تھیں۔
کراچی — ان دونوں فلموں کے بنانے والوں نے آٹھ جولائی کو ریلیز ہونے والی ہالی وڈ فلم 'تھور، لوف اینڈ تھنڈر' سے فائدہ اٹھانے کی کوشش کی ، جس نے پاکستان سمیت دنیا بھر میں ریلیز ہوتے ہی تہلکہ مچا دیا ہے۔ وبا کی وجہ سے مارچ 2020 میں بند ہونے والے پاکستانی سنیماؤں کے لیے اگلے دو سال کسی کڑے امتحان سے کم نہ تھے۔ فلمیں نہ لگنے کی وجہ سے عوام سنیما سے دور جب کہ او ٹی ٹی (اوور دی ٹاپ) پلیٹ فارمز سے زیادہ قریب ہوگئی تھی، جس میں نیٹ فلکس سرِ فہرست ہے۔ البتہ کرونا وائرس میں کمی کے بعد پاکستان میں حکومت نے سنیما انڈسٹری کو بچانے کے لیے قواعد و ضوابط کے ساتھ فلمیں چلانے کی اجازت دی۔ تب سے لے کر اب تک متعدد فلمیں سنیما کی زینت بن چکی ہیں مگر کامیابی سے ہمکنار چند ایک ہی ہوئی ہیں۔ سنیما میں جو فلم ابھی تک لگی ہوئی ہے وہ 'گھبرانا نہیں ہے'، جو نیوپلیکس سنیما کے مالک جمیل بیگ کی پروڈکشن کمپنی 'جے بی فلم' نےمعروف پروڈیوسر حسن ضیا کی 'ماسٹر مائنڈ فلم' کے اشتراک سے بنائی تھی۔ شاید اسی وجہ سے سنیما میں کامیابی سے اس کی نمائش جاری ہے۔ اس فلم کے علاوہ باقی تین فلموں 'پردے میں رہنے دو'، 'چکر' اور 'دم مستم' کے پروڈیوسرز نے سنیما مالکان کے خلاف عدالت سے رجوع کرلیا ہے۔ انہوں نے مؤقف اختیار کیا ہے کہ ان کی فلموں کو ہالی وڈ فلم 'ڈاکٹر اسٹرینج ان دی ملٹی ورس آف میڈنیس' اور 'گھبرانا نہیں ہے' کی وجہ سے کم شوز ملے جس کی وجہ سے ان کو نقصان ہوا۔ ان فلموں کی نمائش کے وقت مبصرین نے کہا تھابیک وقت چار پاکستانی فلموں کی نمائش کا فیصلہ درست نہیں تھا جبکہ عید الاضحیٰ پر بھی ایک ساتھ تین فلموں کی نمائش پر بھی وہ کہتے ہیں کہ ایسا کرنا درست نہیں ہوگا۔ البتہ فلم بنانے والوں کے مطابق وہ صرف عید کو اس لیے ٹارگٹ کرتے ہیں کیوں کہ یہ سب سے منافع بخش وقت ہوتا ہے۔ پاکستان کی دس سب سے کامیاب فلموں میں صرف ایک فلم 'طیفا ان ٹربل' ہے جو کسی بھی عید پر ریلیز نہیں ہوئی تھی۔ یہ فلم 2018 میں عام انتخابات کے وقت نمائش کے لیے پیش کی گئی تھی اور اس نے دنیا بھر سے 50 کروڑ روپے کا بزنس کیا تھا۔ عید الاضحیٰ پر بیک وقت تین پاکستانی فلموں سے متعلق فلم 'لفنگے' کی ہیروئن نازش جہانگیر کہتی ہیں کہ عید پر اچھی فلمیں آئیں گی تو لوگ انہیں دیکھنے کے لیے سنیما کا رخ کریں گے۔ دوسری جانب فلم 'قائدِاعظم زندہ باد' سے متعلق اطلاعات ہیں کہ پروڈیوسرز، ڈسٹری بیوٹرز اور سنیما مالکان کی لڑائی کی وجہ سے فلم کا پریمیئر آٹھ جولائی کے بجائے 9 جولائی کو کردیا ہے۔ اسی طرح 'لندن نہیں جاؤں گا' کا پریمیئر بھی 12 جولائی کو کردیا گیا ہے۔ اگرچہ یہ دونوں فلمیں عید پر ریلیز ہونی تھی لیکن انہیں دو روز قبل ہی محدود پیمانے پر سنیما کی زینت بنادیا گیا۔ تاہم عوام کو اس ریلیز کی زیادہ خبر نہ ہوئی اور سنیما میں ہالی وڈ فلم 'تھور، لو اینڈتھنڈر' کے لیے آنے والوں کی تعداد زیادہ رہی۔ البتہ فلم 'لفنگے' اپنے مقررہ وقت پر ریلیز ہو رہی ہے۔ تاہم اسے متنازع ڈائیلاگ اور اشاروں کی وجہ سے 'فل بورڈ' سے گزرنا پڑا اور اب یہ فلم سنیما میں صرف بالغان دیکھ سکیں گے۔ ان فلموں کے علاوہ دنیا بھر میں باکس آفس کا میلہ لوٹنے والی 'منینز، دی رائز آف گرو' بھی پاکستانی سنیما گھروں میں نظر آئے گی۔ فلم قائدِاعظم زندہ باد کے مرکزی ہیرو ان کے بقول ''